ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ ΑΡ. ΜΕΛΕΤΗΣ 10/2023

ΔΗΜΟΣ ΔΙΟΝΥΣΟΥ

ΔΙΕΥΘΥΝΣΗ ΠΕΡΙΒΑΛΛΟΝΤΟΣ,

ΚΑΘΑΡΙΟΤΗΤΑΣ & ΠΡΑΣΙΝΟΥ

ΜΕΛΕΤΗ ΠΡΟΜΗΘΕΙΑΣ ΟΣΤΕΟΦΥΛΑΚΙΩΝ

& ΜΕΤΑΛΛΙΚΩΝ ΚΙΒΩΤΙΔΙΩΝ

ΑΠΡΙΛΙΟΣ 2023

ΕΛΛΗΝΙΚΗ ΔΗΜΟΚΡΑΤΙΑ ΠΡΟΜΗΘΕΙΑ ΟΣΤΕΟΦΥΛΑΚΙΩΝ

ΝΟΜΟΣ ΑΤΤΙΚΗΣ & ΜΕΤΑΛΛΙΚΩΝ ΚΙΒΩΤΙΔΙΩΝ

ΔΗΜΟΣ ΔΙΟΝΥΣΟΥ

ΔΙΕΥΘΥΝΣΗ ΠΕΡΙΒΑΛΛΟΝΤΟΣ,

ΚΑΘΑΡΙΟΤΗΤΑΣ & ΠΡΑΣΙΝΟΥ

**Α. ΤΕΧΝΙΚΗ ΕΚΘΕΣΗ**

Η παρούσα μελέτη συντάσσεται προκειμένου να γίνει προμήθεια συγκροτημάτων οστεοφυλακίων, τα οποία θα τοποθετηθούν, ανάλογα με τις ανάγκες, στα Κοιμητήρια έκαστης Δημοτικής Ενότητας του Δήμου Διονύσου.

Επίσης, θα γίνει προμήθεια προκατασκευασμένων μεταλλικών κιβωτιδίων (οστεοθηκών) για την κάλυψη των αναγκών των Κοιμητηρίων έκαστης Δημοτικής Ενότητας του Δήμου Διονύσου (Αγίου Στεφάνου, Κρυονερίου, Δροσιάς, Ανοίξεως, Διονύσου, Σταμάτας, Ροδόπολης).

Η εν λόγω προμήθεια θα διενεργηθεί σύμφωνα με τις διατάξεις:

1. του Ν. 3463/2006 «*Κύρωση του Κώδικα Δήμων & Κοινοτήτων*», Φ.Ε.Κ. 114/Α’/8.6.2006,
2. Ν. 3852/2010 (ΦΕΚ 87 Α) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», όπως ισχύει σήμερα,
3. Ν. 4555/2018 «*Μεταρρύθμιση του Θεσμικού Πλαισίου της Τοπικής Αυτοδιοίκησης – Εμβάθυνση της Δημοκρατίας – Ενίσχυση της Συμμετοχής – Βελτίωση της Οικονομικής και Αναπτυξιακής Λειτουργίας των ΟΤΑ [Πρόγραμμα «ΚΛΕΙΣΘΕΝΗΣ»] – Ρυθμίσεις για τον Εκσυγχρονισμό του Πλαισίου Οργάνωσης και Λειτουργίας των ΦΟΔΣΑ – Ρυθμίσεις για την αποτελεσματικότερη, ταχύτερη και ενιαία Άσκηση των Αρμοδιοτήτων σχετικά με την Απονομή Ιθαγένειας και την Πολιτογράφηση – Λοιπές Διατάξεις αρμοδιότητας Υπουργείου Εσωτερικών και άλλες Διατάξεις*» (ΦΕΚ Α’ 133/19.7.2018), άρθρο 203 «*Διατάκτης στους ΟΤΑ α’ βαθμού*», και
4. Ν. 4412/2016 “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)»*, όπως τροποποιήθηκε και ισχύει με τον Ν. 4782/2021 (ΦΕΚ 36Α’/9.3.2021) *«Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία»,* στην πλέον συμφέρουσα από οικονομική άποψη προσφορά, μόνο με βάση τη τιμή (άρθρο 86 Ν. 4412/2016).

Ο ενδεικτικός προϋπολογισμός της παρούσας ανέρχεται σε 36.704,00€ συμπεριλαμβανομένου ΦΠΑ 24%.

Το CPV των προς προμήθεια ειδών είναι 44618400-9 με τίτλο «*Μεταλλικό Δοχείο»* και 39151100-6 «*Συστήματα Ραφιών»*.

**Β. ΤΕΧΝΙΚΗ ΠΕΡΙΓΡΑΦΗ**

**1. ΠΡΟΜΗΘΕΙΑ ΟΣΤΕΟΦΥΛΑΚΙΩΝ**

Έκαστο συγκρότημα οστεοφυλακίων θα είναι ορθογώνιο, πενταόροφο, τριών κατακόρυφων στηλών με 15 θυρίδες (οστεοθυρίδες) ενδεικτικών διαστάσεων Μ200εκ Χ Β45εκ Χ Υ180εκ, χωρίς τη βάση και τη μετώπη, προκατασκευασμένο από οπλισμένο σκυρόδεμα, με λευκό τσιμέντο, που θα εξασφαλίζει τη στατική του επάρκεια και ασφάλεια και με κατάλληλο στεγανωτικό υλικό που θα το καθιστά υδατοσταγές.

Θα έχει ενιαία βάση από τσιμέντο.

Το κάθε οστεοφυλάκιο θα αποτελείται από τρεις (3) στήλες, με κάθε στήλη να περιλαμβάνει πέντε (5) θυρίδες, ενδεικτικών διαστάσεων Μ57 εκ Χ Β35εκ Χ Υ25εκ, στην οποία θα τοποθετείται μεταλλικό κουτί διαστάσεων Μ52 εκ Χ Β33εκ Χ Υ23εκ.

Κάθε θυρίδα θα κλείνει με πόρτα από λευκό μάρμαρο (καθαρό Α’ ποιότητας), ενδεικτικών διαστάσεων Μ60εκ Χ Υ30εκ Χ Β2εκ με τρόπο που να εξασφαλίζει το ερμητικό κλείσιμό της και η οποία θα ασφαλίζει με κλειδαριά ασφαλείας (πάνω στο μάρμαρο) με δύο κλειδιά σε απόχρωση χρυσαφί ή μαύρο. Η πόρτα θα φέρει επίσης βιδωμένο κατάλληλο ορειχάλκινο χερούλι (κρίκο) για το χειρισμό της, χρώματος χρυσαφί ή μαύρο.

Στην κορυφή κάθε συγκροτήματος θα υπάρχει τριγωνική στέγη ενδεικτικών διαστάσεων Μ145 εκ Χ Υ35 εκ Χ Β38 εκ με πρόσοψη από μάρμαρο που θα φέρει μπρούτζινο σταυρό ενδεικτικών διαστάσεων Υ25εκ Χ Π13 εκ.

Ο ανάδοχος θα πρέπει να διαθέτει σε ισχύ πιστοποιητικό διασφάλισης ποιότητας ISO 9001:2015 για τις συγκεκριμένες κατασκευές.

Τα συγκροτήματα οστεοφυλακίων θα είναι άριστης ποιότητας και θα παραδοθούν, καινούργια και αμεταχείριστα, στα νεκροταφεία των Δημοτικών Ενοτήτων του Δήμου Διονύσου.

Η Υπηρεσία έχει το δικαίωμα να προβεί σε αλλαγή των θέσεων τοποθέτησης των οστεοθυρίδων στα δημοτικά κοιμητήρια, αν το κρίνει αναγκαίο, χωρίς την τροποποίηση της ποσότητας των οστεοθυρίδων και του προϋπολογισμού της μελέτης. Επίσης, ανάλογα με τις ανάγκες, θα τοποθετηθούν με ευθύνη του αναδόχου επί κατάλληλης βάσης σε θέσεις που θα υποδειχθούν από την Υπηρεσία.

Τα νέα οστεοφυλάκια θα είναι παρόμοια αυτών που ήδη υφίστανται στους χώρους των Κοιμητηρίων προκειμένου να υπάρχει οπτική συνέχεια στην κατασκευή.

Στην τιμή περιλαμβάνονται επίσης η μεταφορά, τοποθέτηση των οστεοθυρίδων και η κατασκευή τσιμεντένιας βάσης που θα στερεωθούν τα συγκροτήματα.

**2. ΠΡΟΚΑΤΑΣΚΕΥΑΣΜΕΝΑ ΜΕΤΑΛΛΙΚΑ ΚΙΒΩΤΙΔΙΑ**

Το μεταλλικό κιβωτίδιο (οστεοθήκη) θα πρέπει να έχει τις εξής διαστάσεις (±0,5cm):

Ύψος: 22 εκατοστά, πλάτος 24,5 εκατοστά και μήκος 50 εκατοστά.

Θα είναι γαλβανιζέ ή INOX, ανθεκτικές στη σκουριά και άθραυστες.

Θα αποτελούνται από το κυρίως σώμα και το καπάκι και θα φέρουν κλειδαριά με δύο κλειδιά.

**Γ. ΕΝΔΕΙΚΤΙΚΟΣ ΠΡΟΥΠΟΛΟΓΙΣΜΟΣ**

Οι ποσότητες έκαστου είδους του Ενδεικτικού Προϋπολογισμού της παρούσας δύναται να αυξομειώνονται μεταξύ τους χωρίς όμως υπέρβαση του συνολικού ποσού της παρούσας.

|  |  |  |  |  |
| --- | --- | --- | --- | --- |
| **α/α** | **Είδος** | **Ποσότητα** | **Τιμή Μονάδος**  | **ΣΥΝΟΛΟ** |
|  | ΟΜΑΔΑ 1 |  |  |  |
| 1 | Οστεοφυλάκιο15 θυρίδων | 8 | 2200 | 17.600,00 € |
|  |  | ΦΠΑ | 4.224,00 € |
|  | Σύνολο 1 με ΦΠΑ | 21.824,00 € |
|  |
|  | ΟΜΑΔΑ 2 |  |  |  |
| 2 | Μεταλλικό Κιβωτίδιο 500x245x220 mm | 800 | 15 | 12.000,00 € |
|  |  | ΦΠΑ | 2.880,00 € |
|  | Σύνολο 2 με ΦΠΑ | 14.880,00 € |
|  |
|  | **ΣΥΝΟΛΟ 1-2** | **29.600,00 €** |
| **ΦΠΑ 24%** | **7.104,00 €** |
| **ΓΕΝΙΚΟ ΣΥΝΟΛΟ** | **36.704,00 €** |

Ολογράφως: Τριάντα έξι χιλιάδες επτακόσια τέσσερα ευρώ, συμπεριλαμβανομένου του ΦΠΑ 24%.

**Δ. ΕΙΔΙΚΗ ΣΥΓΓΡΑΦΗ ΥΠΟΧΡΕΩΣΕΩΝ**

Οι ενδιαφερόμενοι μπορούν να υποβάλουν προσφορά για το σύνολο του ενδεικτικού προϋπολογισμού ή μεμονωμένα για την κάθε Ομάδα (1) ή (2).

Έκαστος ενδιαφερόμενος πρέπει να καταθέσει:

1. πιστοποιητικό Επιμελητηρίου ή άλλη σχετική βεβαίωση π.χ. έναρξη επαγγέλματος, από το οποίο να προκύπτει ότι ασκεί επάγγελμα συναφές με το αντικείμενο της παρούσας προμήθειας,
2. υπεύθυνη δήλωση ότι έλαβε γνώση των όρων της παρούσας και τους αποδέχεται,
3. δύο (2) τουλάχιστον βεβαιώσεις καλής εκτέλεσης συναφών προμηθειών κατά τα τελευταία δύο (2) έτη, και
4. πιστοποιητικό διασφάλισης ποιότητας ISO 9001:2015 εν ισχύ για τις συγκεκριμένες κατασκευές.

Τα υλικά θα παραδοθούν στο σύνολό τους ή τμηματικά, ανάλογα με τις ανάγκες του Δήμου και τις εντολές της αρμόδιας Υπηρεσίας στα σημεία που θα υποδειχθούν.

Ο Δήμος δύναται να ζητά τμηματική παράδοση των υλικών (μετά από σχετική εντολή της Υπηρεσίας).

Η διάρκεια ισχύος της σύμβασης ορίζεται σε ένα (1) έτος ή μέχρι εξαντλήσεως του συμβατικού ποσού.

Ο Δήμος διατηρεί το δικαίωμα να μην εξαντλήσει το ποσό και τις ποσότητες των ειδών προς προμήθεια, ανάλογα με τις ανάγκες του.

Ο Δήμος μπορεί να αυξομειώσει τις ενδεικτικές ποσότητες του κάθε είδους του ενδεικτικού προϋπολογισμού, ανάλογα με τις ανάγκες του, χωρίς υπέρβαση του συμβατικού αντικειμένου.

Τα υλικά πρέπει να είναι άριστης ποιότητας, καινούργια και σύμφωνα με τους όρους της Τεχνικής Περιγραφής και τις ισχύουσες Ελληνικές και Ευρωπαϊκές Προδιαγραφές όπως αυτές αναφέρονται στην παρούσα Τεχνική Έκθεση.

Εάν κατά την παραλαβή διαπιστωθούν αποκλίσεις ο Δήμος έχει το δικαίωμα να μην δεχθεί να παραλάβει ή να ζητήσει βελτιώσεις.

Προτεινόμενες λύσεις που παρουσιάζουν αποκλίσεις ή υστέρηση σε σχέση με τις τεχνικές προδιαγραφές ή προσφορές με ασαφή ή ελλιπή τεχνικά στοιχεία απορρίπτονται.

Για κάθε ατύχημα στο προσωπικό του αναδόχου ή σε τρίτους ή οποιαδήποτε ζημιά που προκαλείται από τον ανάδοχο βαρύνει αποκλειστικά τον ίδιο.

Τα απαιτούμενα για την μεταφορά μεταφορικά μέσα και το απαιτούμενο εργατοτεχνικό προσωπικό για την τοποθέτηση των οστεοφυλακίων στα σημεία που θα υποδειχθούν βαρύνουν αποκλειστικά τον ανάδοχο.

Ο ανάδοχος εγγυάται την ανυπαρξία οποιουδήποτε κρυμμένου ελαττώματος.

Η Συντάξασα Θεωρήθηκε

Ε. Ντος Πάσσος Παπαδόπουλος Απόστολος

ΤΕ Μηχανικών Μηχανολόγος Μηχανικός ΠΕ5

 Προϊστάμενος Δ/νσης Περιβάλλοντος